# Opetuksen saavutettavuuden tarkistuslista

Tarkistuslista perustuu [Course Accessibility Checklist](http://www.csus.edu/accessibility/checklist.html) -aineistoon (California State University, Sacramento).

## Tarkistuslistan käyttö

Korkeakoulujen tilanteet ja toimintakulttuurit ovat erilaisia, mutta seuraavat kysymykset voivat olla lähtökohtana omille saavutettavuusohjeille ja -hankkeille. Tarkistuslista on HTML-muodossa osoitteessa <http://www.esok.fi/suositusluonnos/saavutettava-opetus-ja-teknologia>.

Arvioi uusien opintojaksojen tai merkittävästi uudistettavien opintojaksojen materiaalisi eri osa-alueet. Tarkista, mitkä kohdat olet jo ottanut huomioon ja mitkä täydennät opintojakson aikana.

## Opintojaksosuunnitelma

Julkaisin opintojaksosuunnitelmani saavutettavassa sähköisessä muodossa ennen lukukauden ilmoittautumisajan alkamista.

Opintojaksosuunnitelmassa on kuvailtu opintojakson saavutettavuus sekä vaihtoehdot ja yksilölliset palvelut opiskelijoille, joilla on jokin [vamma, oppimisvaikeus](http://www.esok.fi/suositusluonnos/nakokulmat/nakokulmia-saavutettavuuteen) tai muu perusteltu syy.

Olen ollut yhteydessä korkeakouluni kirjastoon suunnitellessani opintojaksoa ja sillä käytettävää kirjallisuutta.

## Opintojakson kirjallisuus ja kirjaston palvelut

Kaikki opintojaksollani tarvittava kirjallisuus on selkeää ja luettavuudeltaan hyvää.

Olen tutustunut korkeakouluni kirjaston ja [Celian palveluihin saavutettavuuden toteuttamiseksi.](http://www.esok.fi/suositusluonnos/celia/kurssi-ja-tenttikirjoja-saavutettavassa-muodossa)

Valitsin [e-materiaalit](http://www.esok.fi/suositusluonnos/e-kirjat/e-kirjat-ja-saavutettavuus) julkaisijoilta ja julkaisuista, jotka tarjoavat saavutettavia sähköisiä sisältöjä.

Olen suunnitellut yhdenvertaisen opiskeluvaihtoehdon, jos kirjaa ei ole opiskelijoiden saatavissa saavutettavassa muodossa, kun opintojakso alkaa.

## Opintojaksomateriaalit

Olen tarkistanut, että opintojakson materiaalista on saatavilla sähköinen versio.

Olen saanut oikeuksien haltijalta/julkaisijalta luvan käyttää opintojaksomateriaalina tulostettuja ja/tai sähköisiä artikkeleita, lehtijuttuja yms.

Olen suunnitellut yhdenvertaisesti käytettävän vaihtoehdon, jos materiaali ei ole opiskelijoiden saatavissa saavutettavassa muodossa, kun opintojakso alkaa.

[Kirjallista materiaalia](http://www.esok.fi/suositusluonnos/painotuotteet-ja-tulosteet/painetut-ja-tulostetut-asiakirjat-seka-saavutettavuus) jaetaan paperilla, sähköisenä tai kummassakin muodossa.

Muut kuin painetut ja tulostetut materiaalit ovat sähköisiä ja saavutettavia.

## Opetustilanteet

Olen varmistanut etukäteen opiskelijoiden materiaaleihin ja opetukseen liittyvät tarpeet.

Olen varmistanut opetustilan esteettömyyden ja käyttämäni aineiston saavutettavuuden.

Olen suunnitellut opetukseni siten, että monenlaisten opiskelijoiden oppiminen on mahdollista.

Käytän opetuksessani saavutettavia ja joustavia oppimateriaaleja.

Annan opiskelijoille mahdollisuuden varmistaa sisällön ydinkohdat.

## Luentoesitykset verkossa/tulostettuna

Laadin materiaalini sellaisiin asiakirja- ja esitysgrafiikkamuotoihin, jotka ovat saavutettavia myös erilaisilla apuvälineillä. Esimerkiksi [Microsoft Word](http://www.esok.fi/suositusluonnos/word/word-asiakirjat-ja-saavutettavuus), [PowerPoint](http://www.esok.fi/suositusluonnos/powerpoint/powerpoint-ja-saavutettavuus) ja Adobe Acrobat [PDF](http://www.esok.fi/suositusluonnos/pdf/pdf-asiakirjat-ja-saavutettavuus)-aineistot.

Varmistin, että skannatut materiaalit on skannattu niin, että niiden teksti on luettavissa myös [apuvälineillä](http://www.esok.fi/suositusluonnos/laitteet-ja-apuvalineet/apuvalineet).

* Käytä tekstintunnistusta skannatessasi tai sen jälkeen. Pyydä tarvittaessa skannausapua kirjastosta.

Olen laittanut luentomateriaalit opintojakson nettisivulle tai alustalle vähintään kolme arkipäivää aiemmin niin, että ne on mahdollista tulostaa pistekirjoituksella tai muussa vaihtoehtoisessa muodossa.

Olen varautunut toteuttamaan yhdenvertaisen vaihtoehdon luentomateriaalieni sisällöstä, jos käyttämäni materiaali ei ole jokaisen opintojaksoon ilmoittautuneen opiskelijan saavutettavissa.

## Opintojaksoaineistot oppimisalustalla

Oppimisalustalle lisäämäni valmiit sisällöt (Word-asiakirjat, PDF-tiedostot, PowerPoint-esitykset, videot) ovat saavutettavia.

Laatiessani sisältöjä oppimisalustalle otan huomioon oppimisympäristön saavutettavuusohjeet. Varmistan, että

käytän tyylejä tekstin otsikoissa ja sisällön eri osuuksissa

käytän tekstivastineita kuville ja kuvioille

hyperlinkeillä on kuvaavat nimet (ei esimerkiksi "Lisätietoa tästä" vaan "Lisätietoa opintojaksosta")

luon taulukot oikein taulukkotoiminnoilla

videoissa on [tekstitykset](http://www.esok.fi/suositusluonnos/tekstitykset/verkkotekstitykset).

### Arviointi:

Toteutin lisäajan kokeeseen opiskelijalle, jolle on myönnetty mahdollisuus käyttää lisäaikaa.

Olen varautunut järjestämään ei-saavutettavan kokeen vaihtoehtoisella tavalla.

Tieto lisäajasta ja muu kokeiden yhdenvertaiseen saavutettavuuteen liittyvä tieto on saatavilla yleisen opintojaksotiedon yhteydessä.

### [Reaaliaikainen opetus ja viestintä](http://www.esok.fi/suositusluonnos/reaaliaikainen-verkko-opetus-ja-viestinta/reaaliaikaisen-verkko-opetuksen-ja-viestinnan-saavutettavuus):

Olen toimittanut saavutettavan PowerPoint-esityksen tai muun koulutukseen kuuluvassa virtuaalitapaamisessa käsiteltävän sisällön opiskelijoille etukäteen varmistaakseni, että verkossa esitettävä tieto on kaikkien saavutettavissa.

Varmistan, että saavutettavuusvastaavalla on tarvittaessa pääsy opintojaksoaineistooni.

Olen varautunut järjestämään vaihtoehtoisen pääsyn opintojaksoni oppimisalustalla olevaan sisältöön (opintojaksosuunnitelmaan, kokeisiin, luentomateriaaleihin, keskusteluihin, virtuaalitapaamisiin, videoihin, [sosiaalisen median](http://www.esok.fi/suositusluonnos/some/sosiaalinen-media-ja-saavutettavuus) palveluihin), jos sisältö ei ole saavutettavissa.

## Yksikön verkkosivut

Noudatan verkkosaavutettavuuden hyviä käytäntöjä yksikköni [verkkosivun](http://www.esok.fi/suositusluonnos/verkkosivut-1/saavutettavat-verkkosivut) suunnittelussa ja materiaalien julkaisemisessa.

Käytän yksikön verkkosivupohjaa ja/tai saavutettavuusohjeita sivujeni laatimisessa.

Olen osallistunut verkkosaavutettavuustyöpajaan oppiakseni, miten tehdään saavutettavia verkkosisältöjä.

Olen varautunut järjestämään yhdenvertaisen pääsyn yksikön verkkosivujen sisältöihin, jos ne eivät ole opintojaksolleni ilmoittautuneelle opiskelijalle saavutettavia.

## Video- ja äänitallenteet

Opintojaksollani käytettävät video- ja audiomateriaalit ovat tiedossa vähintään 8 viikkoa ennen opintojakson alkamista. Kun materiaalit ovat selvillä ajoissa, on riittävästi aikaa muuntaa ne tarvittaessa muihin muotoihin.

Varmistan, että opintojaksolla käytettävät video- ja audiomateriaalit ovat tekstitettyjä ja/tai sisällöstä on tekstikuvaus.

Olen saanut video- ja audiosisältöjen oikeuksien omistajalta tai julkaisijalta luvat muuntaa videot toiseen muotoon, tekstittää videot ja laittaa ne verkkoon.

Jos video- tai audiomateriaalia ei ole tekstitetty tai sen sisällölle ei ole tekstikuvausta, varaudun järjestämään yhdenvertaisesti käytettävän vaihtoehdon sen sisältöön tutustumiseksi.

Jos video- tai audiomateriaaleja ei saada ajoissa opiskelijalle, otan yhteyttä saavutettavuusvastaavaan tarvittavien palvelujen ja mukautusten järjestämiseksi.